**PROTOKOLL FRA MØTE I NØTTERØY MENIGHETSRÅD**

**27/9-2016**

**Nøtterøy kirke**

Tilstede: Tomas Collin, Eva Gilje, Anne Aashamar, Aud Bjugstad Reppen, Trond Øyvind Kristiansen, , Anett Sudland Kristiansen, Irene Lindhjem Grytnes, Kristian Torød Flakstad, Ellen Elisabeth Wisløff, Sokneprest Inger Bækken

Meldt forfall: Stine-Marie Antun, Iselin Skagen, Anne Norheim Rød

**Sak 47/2016 Godkjenning av innkalling og protokoll fra 31/8-2016**

Protokoll fra 31/8-16 og innkalling til møtet godkjent

**Sak 48/2016 Uttalelse om tilsetting av ny domprost. Unntatt offentlighet § 25**

**Informasjon om saken:**

Alle menighetsråd i domprostiet skal få anledning til å uttale seg om søkere til stillingen og

sette opp hver sin prioriterte liste på 3 personer.

Menighetsrådenes uttalelse med begrunnelse tillegges vekt i det videre arbeidet.

Avgjørelsen tas av bispedømmerådet etter at in stillingsrådet har gitt sin innstilling.

**Dokumenter i saken:**

Utlysningstekst og søknader med CV er tilgengelig på kirkevergekontoret.

Det er 6 søkere til stillingen:

Jan Terje Christoffersen

Kjetil Haga

Øystein Halling

Sølvi Kristin Lewin

Eldrid Eide Røyneberg

Ingulf Bø Vatnar

Følgende kandidater har vært innkalt til intervju:

Jan Terje Christoffersen

Kjetil Haga

Sølvi Kristin Lewin

Eldrid Eide Røyneberg

Referat fra intervjuene ligger tilgjengelig på kirkevergekontoret, og tilsendt på mail.

**Forslag til vedtak:**

Nøtterøy menighetsråd ønsker seg en samlende og inspirerende domprost.

Domprosten vil få stor betydning

* For Folket i byen: Som ombud for kirken, kontaktskaper og forkynner.
* For menighetsråd og fellesråd: som inspirator til omstilling og videreutvikling av menighetsarbeid og i møte med nye utfordringer.
* For prestene som samlende og inspirerende arbeidsgiver.
* For biskopen som lojal medarbeider og stedfortreder.

Ut fra en samlet vurdering i møtet, ønsker Nøtterøy menighetsråd at følgende søkere

blir prioritert:

1. Kjetil Haga 7 stemmer (2 stemmer for plass nr. 2)

2. Jan Terje Christoffersen 5 stemmer (2 stemmer for plass nr.1, 2 stemmer for plass nr.3)

3. Eldrid Eide Røyneberg 7 stemmer (2 stemmer for plass nr. 2)

Begrunnelse:

**Kjetil Haga**  fremstår som den søkeren som ut fa sin erfaring og kompetanse vil dekke de områdene vi mener er viktige for en fremtidig domprost på den best mulige måten. Vi tror at han på en god og tillitsvekkende måte kan ivareta oppgavene med glede og mye arbeidslyst.

I tillegg til erfaring som prest, har han bred administrativ og ledererfaring. Han har god kjennskap til de kirkelige reformene, vil bidra til å lede det videre arbeidet på en strukturell og konstruktiv måte.

Han kommer utenfra, og vil med sine kunnskaper og erfaringer bli en god , samlende og inspirerende leder fro prestene i prostiet.

Han fremstår som samarbeidsorientert og viser respekt for linjer og ansvarsområder.

Han har en utadrettet og positiv profil, vi tror at han vil kunne være en samlende domprost og bidra til arbeidsglede og motivasjon.

Vi tror at han vil kommunisere og samhandle godt med menighetene, prestene og byens befolkning og ivareta samspillet med biskopen med lojalitet og på en konstruktiv måte.

**Jan Terje Christoffersen** er anerkjent for sitt engasjement i forhold til liturgi og kunstneriske virksomhet. Han vil kunne tilføre prostiet mye på disse områdene. Han har stor kunnskap, er verbal og har glede av å kunne skape noe i samarbeid med andre. Han har bred kontaktflate. Han uttaler et sterkt ønske om å bidra til å åpne kirken både i forhold til kulturell virksomhet og gudstjenestefellesskap.

Han har mindre ledererfaring og mindre erfaring med samhandling med rådene enn de øvrige vi har i vår prioritering. Han liker administrasjon og er ryddig. Han er tydelig på sine styrker og utfordringer.

Vi tror at hans styrke spesielt ligger i rollen som ombud for kirken, med kontaktflate til byen og menighetene og vil ivareta det på en god måte.

**Eldrid Eide Røyneberg** har også den nødvendige ledererfaringen som vil være nyttig i forhold til utfordringene som kommer. Hun har en utadrettet positiv profil, er løsningsorientert, er tydelig og fungerer godt i samarbeidsrelasjoner. Hun har god kjennskap til de kirkelige reformene.

 Hun vil møte utfordringene i oppgavene med modighet og ydmykhet. Hun vil kunne framstå som samlende og konstruktivt løsningsorientert i ledelse av prestetjenesten.

Vi tror at hun vil kommunisere og samhandle godt med menighetene, prestene og byens befolkning og ivareta samspillet med biskopen med lojalitet og på en konstruktiv måte.

**Eventuelt**

* Behov for kaffeservering 17/11 ved teater Ibsens oppsetning av Brand. Ellen holder kontakt med teateret om dette, det settes opp endeling plan på vårt neste møte.
* Orientering om rehabilitering på BMS. Det har kommet nytt tilbud på om trekking av møblene. Finansiering og gjennomføring blir sak på neste møte.

Nøtterøy 28/9-16

Ellen E. Wisløff